176 Jurnalul Oficial al Uniunii Europene 03/vol. 46 32003D0122 22.2.2003 JURNALUL OFICIAL AL UNIUNII EUROPENE L 49/15 DECIZIA COMISIEI din 21 februarie 2003 de autorizare a statelor membre să ia decizii conform Directivei 1999/105|CE privind materialul forestier de reproducere produs în țările terțe [notificată cu numărul C(2003) 580] (2003/122/CE) COMISIA COMUNITAÎILOR EUROPENE, având în vedere Tratatul de instituire a Comunității Europene, având în vedere Directiva 1999/105/CE a Consiliului din 22 decembrie 1999 privind comercializarea materialului forestier de reproducere (1), în special articolul 19 alineatul (3), întrucât: (1) Conform articolului 19 alineatul (1) din Directiva 1999/105|CE, la propunerea Comisiei Consiliul trebuie să stabilească dacă materialul forestier de reproducere produs într-o țară terță oferă aceleași garanții, în ceea ce privește aprobarea materialului său de bază și măsurile luate pen- tru producerea acestuia în vederea comercializării, ca și materialul forestier de reproducere produs în Comunitate conform dispozițiilor din directiva de mai sus. (2) Cu toate acestea, informațiile disponibile în prezent în ceea ce privește condițiile care se aplică în țările terțe încă nu sunt suficiente pentru a permite Comunității să ia o decizie în privința vreunei țări terțe. (3) În consecinţă, pentru a se preveni perturbarea uzanțelor comerciale, statele membre trebuie autorizate să ia astfel de decizii. Prin această autorizare statul membru se asigură că materialul importat oferă garanții echivalente cu cele care se aplică pentru materialul forestier de reproducere produs în Comunitate, conform directivei de mai sus. (4) Măsurile prevăzute în prezenta decizie sunt conforme cu avizul Comitetului permanent pentru semințe și material săditor pentru agricultură, horticultură și silvicultură, () JOL11,15.1.2000,p.17. ADOPTĂ PREZENTA DECIZIE: Articolul 1 Statele membre sunt autorizate să ia decizii conform articolului 19 alineatul (3) din Directiva 1999/105/CE în ceea ce privește materialul forestier de reproducere produs în ţările terţe enumerate în anexă, precum și în ceea ce privește speciile, tipurile de material de bază și categoriile prevăzute în aceasta. Articolul 2 Statele membre transmit de îndată Comisiei și celorlalte state membre deciziile luate în conformitate cu prezenta decizie, precum și retragerea unor astfel de decizii. Articolul 3 Autorizarea menționată la articolul 1 expiră la 31 decembrie 2003. Articolul 4 Prezenta decizie se adresează statelor membre. Adoptată la Bruxelles, 21 februarie 2003. Pentru Comisie David BYRNE Membru al Comisiei